આ અંગે મળતી માહિતી અનુસાર સુરત શહેરના લિંબાયત પોલીસની સામે મહાપ્રભુનગરમાં રહેતા અને હાલ પલસાણા તાલુકાનાં દસ્તાન ગામે મહાદેવનગરમાં રહેતા કુંદન ધરમદાસ બોકડે નાઓ તેના મિત્ર નિલેષ સાથે શુક્રવારના રોજ ગોદાડરા આસપાસ નગરથી મોટરસાયકલ ઉપર કુંદનની માતા અનસૂયાબેન ધરમદાસ બોકડે (40) ને બેસાડીને વરેલી તરફ જતાં હતા ત્યારે વરેલી ગામે બસસ્ટેન્ડ નજીક રોડ ઉપર આવતા બમ્પર પર નિલેશે સ્ટેયરિંગ પરથી કાબૂ ગુમાવતાં પાછળ બેઠેલ અનસૂયાબેન રોડ ઉપર પટકાયા હતા. આ દરમ્યાન પાછળથી આવતો ટેમ્પો નંબર જીજે-16-વી-9501 ના ચાલક સંતોષ કિસન મોરદેએ નાઓએ ટેમ્પો અનસૂયાબેનના માથા ઉપર ચડાવી દેતા તેનું ઘટના સ્થળે મોત નીપજયું હતું. બનાવ અંગે કડોદરા પોલીસે ગુનો નોંધી વધુ તપાસ હાથ ધરી છે.